मुकदमों को लटकाते रहना वकीलों को फायदेमंद लगता है। वे अपनी कमाई जारी रखने के लिए तारीख लेते रहते हैं, क्योंकि वह हर पेशी पर कुछ न कुछ खर्चा दिखा कर पैसा वसूलते रहते हैं। सूदखोर और अमीर लोगों को यह देरी अच्छी लगती है, क्योंकि वे पैसे के बल पर जमानत लेकर आसानी से बाहर आ जाते हैं और फिर तारीख बढ़वाते रहते हैं। लेकिन गरीब और कमजोर वर्ग के लोगों के लिए हालात और भी बदतर हो जाते हैं। उनके लिए अदालती प्रक्रिया के खर्चों के साथ जमानत लेना भारी पड़ता है। इसलिए आज मौजूदा कार्यप्रणाली में बाहुबल, पैसा और राजनीतिक पहुंच वाले लोग आमतौर पर कामयाब हो जाते हैं। कोई भी इंसान जेल में नहीं रहना चाहता है। हर किसी को सजा पूरी करने के बाद रिहाई का हक है। अगर छोटे-मोटे मुकदमों में बंद और सजा काट चुके लोग छूट जाएं, तो वे अपने परिवार की मदद कर सकते हैं।